Diari Oficial de la Generalitat Valenciana


Sumari del DOGV 6493, del 01-04-2011 (2011/3750)

ORDE 3/2011, de 21 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4 ) en les empreses, sector edificació, servicis públics, explotacions agràries, cogeneració i diversificació energètica per a l'exercici 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6493

Data del DOGV
:   01-04-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3750


Data del document
:   21-03-2011

Organisme emissor
:   Conselleria d'Infraestructures i Transport

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública

ORDE 3/2011, de 21 de març, de la Conselleria d'Infraestructures i Transport, sobre concessió d'ajudes de l'Agència Valenciana de l'Energia, en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4 ) en les empreses, sector edificació, servicis públics, explotacions agràries, cogeneració i diversificació energètica per a l'exercici 2011. [2011/3750]  
Per la Llei 8/2001, de 26 de novembre, es crea l'Agència Valenciana de l'Energia i es configura com una entitat de dret públic, sotmesa al dret privat, amb personalitat jurídica i patrimoni propis i plena capacitat d'obrar en el compliment dels seus fins, i queda adscrita a la conselleria que tinga les competències en matèria d'energia. Pel Decret 9/2002, de 15 de gener, del Govern, s'aprova el seu reglament de funcionament.  
  
L'Agència Valenciana de l'Energia té com a finalitat el desenvolupament d'actuacions en la política energètica en l'àmbit de la Comunitat Valenciana, d'acord amb les directrius generals del Govern Valencià i en el marc de la política energètica comuna de la Unió Europea. Així mateix, li correspon el suport de les actuacions tecnològiques energètiques, la millora de l'estalvi i l'eficiència energètica, el foment de l'ús racional de l'energia i la promoció de les energies renovables i de la qualitat del subministrament energètic, amb la integració de la protecció del medi ambient.  
Amb este fi, són funcions pròpies de l'Agència Valenciana de l'Energia, entre altres, la tramitació i la gestió d'ajudes i incentius financers per a fins de conservació, estalvi, diversificació, desenvolupament energètic i energies renovables establits per la conselleria que tinga les competències en matèria d'energia, i la verificació amb este fi de les condicions i dels requisits exigits als beneficiaris.  
Per això i en virtut de les facultats que em conferix l'article 28 de la Llei 5/1983, de 30 de desembre, del Consell, l'article 47 del Text Refós de la Llei d'Hisenda Pública de la Generalitat, i l'article 8 del Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport,   
  
  
  
ORDENE  
  
Capítol I  
Règim d'ajudes  
  
Article 1. Objecte i àmbit  
1. L'objecte d'esta orde és establir les bases reguladores i la convocatòria per a l'exercici 2011 de les ajudes de l'Agència Valenciana de l'Energia en el marc del Pla d'Acció 2008-2012 de l'Estratègia d'Estalvi i Eficiència Energètica a Espanya (PAE4+) que va aprovar el Govern en el Consell de Ministres de 20 de juliol de 2007, en el qual s'arrepleguen actuacions encaminades a complir els compromisos internacionals en matèria d'estalvi, diversificació energètica i respecte al medi ambient.  
  
2. El règim d'ajudes s'aplicarà com es determina en els articles següents.  
  
Article 2. Marc normatiu  
Les ajudes arreplegades en esta orde es concediran d'acord amb el que establix:  
- La Llei 38/2003, de 17 de novembre, General de Subvencions, i disposicions de desplegament.  
- La Llei 3/2010, de 5 de maig, d'Administració Electrònica de la Generalitat Valenciana.  
- El Reglament CE núm. 1083 del Consell d'11 de juliol de 2006, pel qual s'establixen les disposicions generals relatives al Fons Europeu de Desenvolupament Regional, el Fons Social Europeu i el Fons de Cohesió i el Reglament CE núm. 1828/2006 que fixa les seues normes de desplegament i la resta de normativa sobre fons estructurals.  
  
  
  
  
\* \* \* \* \*  
  
  
  
- El Decret 147/2007, de 7 de setembre del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques.  
- El marc de competència serà el que s'indica a continuació:  
La concessió d'ajudes del Programa d'Estalvi i Eficiència Energètica en l'Empresa, del Programa d'Estalvi i Eficiència Energètica en Transformació de l'Energia i del Programa de Diversificació Energètica, s'acollirà al que disposa l'article 21 (ajudes per a la protecció del medi ambient concedides a la inversió en mesures d'estalvi energètic), en l'article 22 (Ajudes a la inversió per a la protecció del medi ambient destinades a la cogeneració d'alta eficiència) i en l'article 18 (ajudes a la inversió perquè les empreses puguen superar les normes comunitàries per a la protecció del medi ambient o augmentar el nivell de protecció del medi ambient en absència de normes comunitàries) respectivament, del Reglament (CE) número 800/2008, de la Comissió de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 107 i 108 del Tractat de Funcionament de la Unió Europea (Reglament General d'Exempció per Categories, DOUE L 214 de 09.08.2008). Estes ajudes no s'aplicaran als sectors de l'economia previstos en l'article 1.3 el Reglament General d'Exempció per Categories. Així mateix, el dit reglament no s'aplicarà quan se superen els llindars de notificació individual previstos en l'article 6 d'este.  
  
La concessió d'ajudes del Programa d'Estalvi i Eficiència Energètica en l'Edificació i del Programa d'Estalvi i Eficiència Energètica en els Servicis Públics, s'acollirà al que disposa el Reglament (CE) número 1998/2006, de la Comissió de 15 de desembre de 2006, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE, L 379/5, de 28.12.2006). Estes ajudes no s'aplicaran als sectors previstos en l'article 1.1 del Reglament (CE) número 1998/2006, de la Comissió de 15 de desembre de 2006.  
  
La concessió d'ajudes del Programa d'Estalvi i Eficiència Energètica en Explotacions Agràries s'acull al que disposa el Reglament (CE) núm. 1857/2006, de la Comissió de 15 de desembre de 2006, sobre l'aplicació dels articles 107 i 108 del Tractat de Funcionament de la Unió Europea a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) número 70/2001 (DOUE, L 358/3 de 16.12.2006), i s'acull quant a categoria d'ajudes a l'article 4 del dit reglament. Queden excloses d'estes ajudes, les despeses vinculades a la transformació o comercialització de productes agrícoles.  
  
- Qualsevol altra normativa que per la matèria li fóra d'aplicació.  
  
  
Article 3. Línies pressupostàries  
D'acord amb la Llei 17/2010, de 30 de desembre, de Pressupostos de la Generalitat per a l'exercici 2011, les ajudes concedides per l'AVEN en matèria d'Estalvi i Eficiència Energètica es finançaran a càrrec de la línia pressupostària i l'import global màxim que es detalla a continuació.  
  
El pressupost que aporta la Generalitat per al finançament d'estes actuacions és de 1.264.700 € i podrà comptar amb finançament del Fons Europeu de Desenvolupament Regional (FEDER), a través del Programa Operatiu de la Comunitat Valenciana 2007-2013.   
  
  
  
  
\* \* \* \* \*  
De la mateixa manera, les ajudes arreplegades en esta orde es troben cofinançades d'acord amb la dotació consignada a favor de l'Institut per a la Diversificació i Estalvi de l'Energia (IDAE) per al desenvolupament de les actuacions previstes en el Pla d'Acció de l'Estratègia d'Estalvi i Eficiència Energètica a Espanya per a l'any 2011, i que per a la Comunitat Valenciana, segons el conveni de col·laboració entre l'Agència Valenciana de l'Energia i l'IDAE de 28 de març de 2008, queda establida en 5.400.000 euros.  
Els imports globals màxims indicats anteriorment podran ser revisats en funció de l'aportació definitiva del Fons Europeu de Desenvolupament Regional (FEDER).  
Els projectes pertanyents a l'actuació cogeneració industrial tindran el suport únicament amb fons de la Generalitat.  
Els projectes pertanyents a la resta d'actuacions, podran tindre el suport tant de fons de la Generalitat com de fons provinents del conveni de col·laboració entre l'AVEN i l'IDAE. Aquells projectes que requerisquen una elevada inversió i majors terminis d'execució seran objecte de suport amb fons provinents del conveni de col·laboració entre l'AVEN i l'IDAE. No obstant això, la selecció d'un fons o altre serà determinada per la comissió d'avaluació dels projectes presentats a esta orde.   
  
La distribució pressupostària entre les distintes actuacions objecte de suport serà la següent:  
a) Programa d'Estalvi i Eficiència Energètica en l'Empresa: 3.100.000 €.  
b) Programa d'Estalvi i Eficiència Energètica en l'Edificació: 1.550.000 €.  
c) Programa d'Estalvi i Eficiència Energètica en els Servicis Públics: 1.250.000 €.  
d) Programa d'Estalvi i Eficiència Energètica en Explotacions Agràries: 100.000 €.  
e) Programa d'Estalvi i Eficiència Energètica en Transformació de l'Energia: 350.000 €.  
f) Programa de Diversificació Energètica: 314.700 €.  
Mitjançant una resolució del director de l'AVEN es podrà reajustar la dita distribució pressupostària entre els distints programes, d'acord amb les sol·licituds d'ajuda presentades.  
  
Article 4. Actuacions objecte de suport i ajudes previstes  
1. Les actuacions objecte d'ajuda es resumixen en el quadro següent, classificades per programes segons el sector d'activitat:  
  
  
  
  
La descripció i les particularitats de cada una de les dites actuacions s'especifiquen en l'annex I d'esta orde.  
2. Així mateix, els costos elegibles d'aplicació en el càlcul de les ajudes es descriuen en el citat annex I en funció de cada actuació objecte de suport. Amb caràcter general no es considerarà cost elegible:  
- L'IVA satisfet per l'adquisició de béns i servicis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió, i en tot cas és el criteri de l'AVEN el que prevaldrà en cas de controvèrsia.  
3. Amb caràcter general les ajudes que s'establixen en esta orde tindran la consideració de subvenció a fons perdut, i el percentatge màxim d'ajuda que s'ha d'aplicar sobre el cost elegible del projecte és l'establit en cada cas en l'annex I de l'orde.   
4. Per als distints programes arreplegats en esta orde s'establixen les intensitats d'ajuda següents:  
4.1. En el Programa d'Estalvi i Eficiència Energètica en l'Empresa la intensitat d'ajuda no excedirà del 20% dels costos subvencionables. No obstant això, la intensitat d'ajuda podrà incrementar-se en 20 punts percentuals per a ajudes a xicotetes empreses i en 10 punts percentuals per a ajudes a mitjanes empreses.  
4.2. En el Programa d'Estalvi i Eficiència Energètica en Transformació de l'Energia la intensitat d'ajuda no excedirà del 45% dels costos subvencionables. No obstant això, la intensitat d'ajuda podrà incrementar-se en 20 punts percentuals per a ajudes a xicotetes empreses i en 10 punts percentuals per a ajudes a mitjanes empreses.  
4.3. En el Programa de Diversificació Energètica la intensitat d'ajuda no excedirà del 35% dels costos subvencionables. No obstant això, la intensitat d'ajuda podrà incrementar-se en 20 punts percentuals per a ajudes a xicotetes empreses i en 10 punts percentuals per a ajudes a mitjanes empreses.  
4.4. En el Programa d'Estalvi i Eficiència Energètica en Explotacions Agràries no es podran superar els límits establits en l'article 4.2 Reglament (CE) número 1857/2006, de la Comissió de 15 de desembre de 2006, que amb caràcter general establix que la intensitat d'ajuda no excedirà del 40% dels costos subvencionables.  
5. Als efectes del càlcul del cost subvencionable, en el Programa d'Estalvi i Eficiència Energètica en l'Empresa, Programa d'Estalvi i Eficiència Energètica en Transformació de l'Energia i Programa de Diversificació Energètica, es tindrà en compte el que establixen els articles 21, 22 i 18 respectivament del Reglament General d'Exempció per Categories (DO L 214 de 09.08.2008).  
Als efectes del càlcul del cost subvencionable, en el Programa d'Estalvi i Eficiència Energètica en Explotacions Agràries, es tindrà en compte el que establix l'article 4 del Reglament (CE) núm. 1857/2006, de la Comissió de 15 de desembre de 2006, sobre l'aplicació dels articles 107 i 108 del Tractat de Funcionament de la Unió Europea a les ajudes estatals per a les xicotetes i mitjanes empreses dedicades a la producció de productes agrícoles.  
  
Article 5. Acumulació d'ajudes  
1. Les ajudes corresponents als programes d'esta orde a les quals els és d'aplicació el Reglament General d'Exempció per Categories, no s'acumularan amb cap altra ajuda a la qual se li aplique el dit reglament o amb cap ajuda de minimis que reunisca les condicions establides en el Reglament (CE) número 1998/2006, ni amb cap altre finançament comunitari corresponent (parcial o totalment) als mateixos costos subvencionables si la dita acumulació supera la intensitat més elevada o el major import d'ajuda aplicable a la dita ajuda en virtut del dit reglament.  
2. Les ajudes corresponents als programes d'esta orde a les quals els és d'aplicació el Reglament (CE) núm. 1998/2006, de la Comissió de 15 de desembre de 2006, sobre ajudes de minimis, no s'acumularan amb cap ajuda estatal corresponent a les mateixes despeses subvencionables si la dita acumulació dóna lloc a una intensitat d'ajuda superior a l'establida per a les circumstàncies concretes de cada cas en un reglament d'exempció per categories o en una decisió adoptada per la Comissió. L'ajuda total de minimis concedida a una empresa determinada no serà superior a 200.000 euros durant tres exercicis fiscals. L'ajuda total de minimis concedida a una empresa que opere en el sector transport per carretera no serà superior a 100.000 euros durant tres exercici fiscals.  
  
3. Les ajudes corresponents al Programa d'Estalvi i Eficiència Energètica en Explotacions Agràries a les quals els és d'aplicació el Reglament (CE) número 1857/2006, de la Comissió de 15 de desembre de 2006, sobre ajudes a les xicotetes i mitjanes empreses dedicades a la producció de productes agrícoles, no podran concedir-se en concurrència amb cap altra ajuda estatal de l'article 87, ni amb contribucions financeres dels estats membres o de la Comunitat, ni amb cap ajuda de minimis, corresponents als mateixos costos subvencionables, si això conduïx a una intensitat d'ajuda superior a la fixada en este reglament.  
  
El Reglament (CE) número 1857/2006, de la Comissió de 15 de desembre de 2006, establix igualment que l'import màxim de l'ajuda concedida a una empresa determinada no haurà de superar els 400.000 euros per període de tres exercicis fiscals, import que podrà ascendir a 500.000 euros si l'empresa està situada en una zona desfavorida o en una de les zones indicades en l'article 36, lletra a, incisos i, ii i iii, del Reglament (CE) número 1698/2005.  
4. No seran subvencionables aquells projectes que hagen sigut completament finançats a través del Fons Estatal d'Inversió Local o del Fons Especial de l'Estat per a la Dinamització de l'Economia i l'Ocupació, aprovats en el Reial Decret Llei 9/2008, de 28 de novembre, o el Pla Especial de Suport a la Inversió Productiva en Municipis de la Comunitat Valenciana (2009-2011), constituït en el Decret Llei 1/2009, de 20 de febrer.  
5. No seran subvencionables aquells projectes que hagen sigut completament finançats a través del Fons Estatal per a l'Ocupació i la Sostenibilitat Local, aprovat en el Reial Decret Llei 13/2009, de 26 d'octubre.  
6. No seran subvencionables aquells projectes presentats al Programa d'Estalvi i Eficiència Energètica en l'Edificació que hagen sigut finançats amb les ajudes que publique la Conselleria de Medi Ambient, Aigua, Urbanisme i Habitatge en el marc del Decret 66/2009, de 15 de maig, del Consell, pel qual s'aprova el Pla Autonòmic d'Habitatge de la Comunitat Valenciana 2009-2012 i que prevegen ajudes per a la rehabilitació i construcció d'edificis i habitatges.  
  
7. No seran subvencionables aquells projectes que hagen sigut finançats a través del Pla d'Electrificació Rural (PLAVER), de la Direcció General d'Energia.  
Article 6. Projectes plurianuals  
Seran considerats com a projectes plurianuals els presentats a les actuacions «rehabilitació energètica de l'envoltant tèrmica dels edificis existents» i «construcció de nous edificis amb alta qualificació energètica», per als quals es tindran en compte les consideracions següents:  
  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) De cada una de les fases, s'hauran de justificar les actuacions realitzades, d'acord amb la memòria tècnica presentada i d'acord amb els terminis establits en l'annex I.  
  
Article 7. Actuacions que reforcen la política social  
Es valoraran positivament aquells projectes presentats per empreses que acrediten ocupar un percentatge de treballadors discapacitats superior respecte a la plantilla que l'empresa tenia amb anterioritat a esta convocatòria, i en general aquells que reunisquen els requisits previstos en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.  
Així mateix, es valoraran positivament les actuacions dirigides o presentades per certes categories de persones desfavorides socialment que experimenten condicions, situacions i necessitats especials per a mamprendre activitats empresarials o inserir-se en el mercat laboral.  
  
  
Article 8. Beneficiaris  
1. Podrà acollir-se a estes ajudes qualsevol entitat o persona física o jurídica, de naturalesa pública o privada, incloses les Empreses de Servicis Energètics (ESE), depenent del que establix l'annex I per a cada programa i actuació objecte de suport. Excepcionalment, es podrà donar suport als projectes presentats per sol·licitants que reunisquen unes característiques diferents de les establides per a cada cas en el dit annex, quan s'estimen rellevants en atenció a les línies de política energètica.  
Als efectes d'esta orde, s'entén per Empresa de Servicis Energètics (ESE) tota aquella persona jurídica que proporcione servicis energètics, en la forma definida en el paràgraf següent, en les instal·lacions o locals d'un usuari i afronte un cert grau de risc econòmic en fer-ho. Tot això, sempre que el pagament dels servicis prestats es base, ja siga en part o totalment, en l'obtenció d'estalvis d'energia per introducció de millores de l'eficiència energètica i en el compliment dels altres requisits convinguts.  
El servici energètic prestat per l'empresa de servicis energètics serà la utilitat derivada de la incorporació de tecnologies eficients en matèria d'estalvi d'energia. Este servici energètic haurà de prestar-se basant-se en un contracte que haurà de portar associat un estalvi d'energia verificable, mesurable o estimable.  
2. Seran considerades PIME aquelles que complisquen la definició que establix l'annex I del Reglament CE número 800/2008, de la Comissió, de 6 d'agost de 2008 (DOUE núm. L 214/38, de 09.08.2008).  
  
3. No podran obtindre la condició de beneficiari les empreses en crisi, d'acord amb el que establix l'article 1, apartats 6.c i 7, del Reglament CE número 800/2008, de la Comissió, de 6 d'agost de 2008, i d'acord amb el que establix l'article 4, apartat 5, del Reglament (CE) número 1857/2006, de la Comissió de 15 de desembre de 2006.  
  
4. No podran obtindre la condició de beneficiari les empreses subjectes a una orde de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.  
5. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
6. Amb caràcter general, els beneficiaris hauran de tindre el seu domicili, seu social o establiment de producció a la Comunitat Valenciana, excepte per al cas de les Empreses de Servicis Energètics (ESE) i, en tot cas, els projectes objecte d'ajuda hauran d'estar localitzats en el dit territori.  
7. La condició per a ser beneficiari haurà de mantindre's fins al moment del pagament de la subvenció.  
Capítol II  
Procediment  
  
Article 9. Presentació de sol·licituds  
1. Els sol·licitants hauran de presentar la documentació següent:  
1.1. Sol·licitud i memòria tècnica.  
a) Sol·licitud normalitzada, omplida en imprés-paper facilitat per l'AVEN o bé emprant el programa informàtic disponible en la pàgina web de l'Agència (). Les sol·licituds s'adequaran als models normalitzats i s'ompliran utilitzant els mitjans electrònics i/o telemàtics proporcionats i disponibles per l'AVEN a través de l'adreça d'Internet indicada anteriorment.  
- Si la sol·licitud i la memòria tècnica es tramiten via telemàtica, només s'admetrà la presentació de sol·licituds, escrits i comunicacions davant del Registre Electrònic que estiguen firmats electrònicament per mitjà d'una firma electrònica avançada basada en un certificat reconegut, segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat, i expedit per la Generalitat Valenciana o per qualsevol altre prestador de servicis de certificació amb què la Generalitat Valenciana haja firmat l'oportú conveni, que poden consultar-se en la pàgina web .  
D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment arreplegat en esta orde a l'annex del dit decret, com a procediment susceptible de tramitació a través del Registre Electrònic de la Generalitat.  
- Els sol·licitants que no utilitzen la firma electrònica avançada hauran d'imprimir les pàgines preceptives resultants de l'ús del programa informàtic disponible en el web de l'AVEN i les presentaran, una vegada omplides amb les corresponents firmes originals, als llocs indicats en l'article 10.1.  
b) Memòria tècnica del projecte, en funció del programa al qual se sol·liciten ajudes, firmada per tècnic competent, segons model disponible en el web ().  
1.2. Documentació que ha d'acompanyar la sol·licitud. La dita documentació podrà igualment presentar-se utilitzant els mitjans telemàtics proporcionats per l'AVEN.  
La presentació de la sol·licitud comportarà l'autorització del sol·licitant, excepte manifestació en contra, que l'AVEN obtinga directament les dades relatives al compliment de les obligacions tributàries davant de l'administració i les obligacions davant de la Seguretat Social, i les dades d'identificació personal (DNI o NIE), segons el que preveu els articles 4 i 5 del Decret 165/2010, de 8 d'octubre, del Consell pel qual s'establixen mesures de simplificació i de reducció de càrregues administratives en els procediments gestionats per l'administració de la Generalitat i el seu sector públic. En cas de no autoritzar-se s'haurà d'aportar fotocòpia del DNI o NIE i certificats d'estar al corrent en el compliment de les obligacions tributàries i davant de la Seguretat Social.  
a) Empreses i entitats sense ànim de lucre.  
- Còpia de la targeta d'identificació fiscal del sol·licitant.  
- Còpia de l'últim rebut de pagament de l'impost sobre activitats econòmiques (IAE). Si el sol·licitant es troba exempt del pagament del IAE haurà d'aportar còpia de la declaració censal d'alta (model 036 de l'Agència Tributària), així com una declaració responsable amb indicació expressa del motiu de l'exempció, d'acord amb la legislació vigent. Finalment, si el sol·licitant realitza una activitat no subjecta a l'alta en el IAE haurà d'aportar una declaració responsable de la dita situació, d'acord amb la legislació vigent.  
- Quan es tracte d'empreses la inscripció de les quals en el registre mercantil siga obligatòria, hauran de presentar nota simple del registre mercantil competent relativa a les dades del sol·licitant, si bé l'AVEN podrà requerir directament al dit sol·licitant la presentació d'algun document concret.  
- Quan es tracte de sol·licitants la inscripció dels quals en el Registre mercantil no siga obligatòria, hauran de presentar còpia del poder de representació registrat del firmant de la sol·licitud o, si és el cas, document equivalent segons les prescripcions legals. Igualment hauran de presentar còpia del contracte/de l'acta de constitució i estatuts vigents registrats.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
b) Entitats locals.  
- Còpia de la targeta d'identificació fiscal.  
- Acreditació de la representació legal del firmant.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
c) Particulars.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al sol·licitant.  
1.3. Documentació complementària.  
a) Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el sol·licitant de l'ajuda haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques de les despeses subvencionables no hi haja en el mercat suficient nombre d'entitats que ho subministren o presten, i així es faça constar en un informe. L'elecció entre les ofertes presentades serà la més econòmica, i es justificarà en una memòria l'elecció en un altre sentit.  
b) Els sol·licitants d'estes ajudes hauran de presentar declaració responsable de subvencions concedides per altres administracions públiques o ens públics o privats, per al finançament del projecte objecte de sol·licitud d'ajuda per esta orde. En el cas dels programes acollits al reglament de minimis declaració responsable de qualsevol projecte del sol·licitant subvencionat en règim de minimis durant els dos exercicis fiscals anteriors i durant l'exercici fiscal en curs. Les dites declaracions responsables hauran de ser omplides emprant el programa informàtic disponible en la pàgina web de l'Agència ().  
  
c) Els sol·licitants d'estes ajudes hauran de presentar declaració responsable de no estar sotmesos en cap de les prohibicions de l'article 13 de la Llei 38/2003, de 17 de novembre, General de Subvencions, per a poder obtindre la condició de beneficiaris de subvencions.  
  
d) Ubicació exacta del projecte, i indicar les coordenades UTM de la instal·lació.  
e) Qualsevol altra documentació que es detalle en l'annex I segons els diferents programes i actuacions.  
f) En el cas d'instal·lacions en modalitat de venda d'energia a tercers, el sol·licitant haurà de presentar a més una còpia del contracte, subscrit davant de notari entre les parts, amb una duració mínima de cinc anys, firmat pel client final (usuari final de l'energia) i per l'ESE, en què s'especifiquen les condicions jurídiques, tècniques i econòmiques per a la implantació i l'explotació de la instal·lació, així com les condicions de compra/venda de l'energia o, almenys, amb caràcter provisional, preacord firmat entre les parts en què s'especifiquen les esmentades condicions. En el cas de presentar este últim document, el sol·licitant haurà de presentar el contracte anteriorment indicat en el moment d'acreditar la realització del projecte, junt amb la resta de documentació indicada en l'article 16.  
g) En el cas d'empreses que sol·liciten estes ajudes hauran de presentar declaració responsable sobre el compliment de la normativa d'integració laboral de persones amb discapacitat o si és el cas, l'exempció de la dita obligació, en els termes establits en l'article 5 del Decret 279/2004, de 17 de desembre, del Consell de la Generalitat.  
  
2. Examinada la documentació aportada, si esta no reunix els requisits exigits es requerirà l'interessat perquè en un termini de 10 dies, esmene la falta o acompanye la documentació necessària amb indicació que si així no ho fera es considerarà que ha desistit de la sol·licitud.  
Els requeriments a què es fa referència en este article, així com qualsevol altre que poguera realitzar-se per l'AVEN i que resulten necessaris per a la resolució de l'expedient, podrà efectuar-se per correu ordinari, per fax o per correu electrònic, al número de fax o a l'adreça indicada pel sol·licitant en la sol·licitud normalitzada, sempre que quede constància de la recepció per aquell.  
Els requeriments, les notificacions, les comunicacions o la documentació dels procediments emesos per mitjà de firma electrònica avançada gaudiran de validesa i eficàcia, en els termes previstos en l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
L'aportació de documents en contestació als requeriments referenciats, es podrà realitzar a través de Registre Electrònic a través de l'adreça d'Internet de l'AVEN, i són aplicables els mateixos requisits sobre la utilització de firma electrònica avançada que els arreplegats en l'apartat 1.1 d'este article.  
3. Així mateix, es podrà requerir del sol·licitant en qualsevol moment qualssevulla altres dades, documents i informes complementaris que resulten necessaris per a la resolució de l'expedient.  
4. Les sol·licituds hauran de presentar-se abans de l'inici del projecte, amb la qual cosa es garantix l'efecte incentivador de l'ajuda. Els sol·licitants podran executar els projectes una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte. En el cas de grans empreses que presenten sol·licitud a algun dels programes subjectes al Reglament General d'Exempció per Categories hauran d'acreditar, en l'apartat establit a este efecte en la memòria tècnica de cada actuació, que l'ajuda produirà un augment substancial del projecte o activitat quant a grandària, àmbit d'aplicació, import invertit o ritme d'execució.  
  
Article 10. Lloc de presentació de sol·licituds i termini  
1. Les sol·licituds i la documentació annexa podran presentar-se en la seu de l'Agència Valenciana de l'Energia a València, carrer Colom núm. 1, 4a planta. També podran presentar-se en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'optara per presentar la sol·licitud en una oficina de Correus, haurà de fer-se en sobre obert perquè la instància siga datada i segellada per l'oficina de Correus abans de ser certificada.  
  
2. El termini de presentació de sol·licituds serà de 45 dies naturals comptadors a partir de l'endemà de la publicació d'esta disposició en el Diari Oficial de la Comunitat Valenciana. En tot cas, quan el dia concret de finalització del termini fóra dissabte o inhàbil en el municipi en què residira l'interessat o en la seu de l'AVEN, es prorrogarà al primer dia hàbil següent.   
3. En el cas de sol·licituds que es presenten davant del Registre Electrònic de la Generalitat, este emetrà automàticament un resguard acreditatiu de la presentació de la sol·licitud, que podrà ser arxivat o imprés per l'interessat, en els termes previstos en el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.  
4. Depenent de les distintes actuacions, les sol·licituds d'ajuda es podran avaluar periòdicament fins que s'haja esgotat el crèdit consignat a este efecte.  
5. A fi de potenciar l'èxit dels objectius d'esta orde, l'Agència Valenciana de l'Energia podrà traslladar les sol·licituds a altres programes o convocatòries d'ajudes, així com acollir projectes d'altres convocatòries d'ajudes de l'Agència, sempre que les característiques dels programes ho permeten.  
  
Article 11. Procediment de concessió d'ajudes i criteris de valoració  
  
El procediment de concessió de subvencions regulades en esta orde, serà, d'acord amb el que establix l'article 22 de la Llei 38/2003, General de Subvencions, el de concurrència competitiva, regulat en el capítol II del títol I de la Llei 38/2003, General de Subvencions.  
  
Les ajudes s'atorgaran en atenció als criteris de valoració que s'indiquen en cada un dels programes en l'annex I, depenent de les actuacions objecte de suport.  
  
  
Article 12. Resolució de la concessió d'ajudes  
1. L'òrgan administratiu instructor, entenent com a tal el cap d'Àrea d'Energia de l'AVEN, podrà requerir del sol·licitant l'aportació addicional de qualssevol altres documents, informes o dades complementàries que estime necessaris per a resoldre sobre la sol·licitud presentada.  
  
2. Les ajudes seran concedides pel president de l'Agència Valenciana de l'Energia, mitjançant una resolució de concessió. Amb un informe previ d'una comissió d'avaluació, composta pels caps dels departaments jurídic, d'eficiència energètica i del departament de planificació, estudis i energies renovables de l'AVEN, el director de l'Agència elevarà proposta al president, que dictarà una resolució de concessió d'ajudes.  
  
3. Les resolucions de concessió fixaran la quantia i incorporaran, si és el cas, les condicions i obligacions operatives que afecten el desenvolupament del projecte, que en cap cas podran contravindre el que disposa esta orde.  
4. La resolució de concessió es notificarà de forma individualitzada a cada interessat, en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. La resolució de concessió de les ajudes es publicarà en el Diari Oficial de la Comunitat Valenciana (DOCV) en compliment d'allò que s'ha establit en la Llei 38/2003, de 17 de novembre, General de Subvencions, sobre publicitat de les subvencions concedides.  
6. El termini màxim per a resoldre i notificar la concessió d'ajudes serà de sis mesos comptadors des del dia de la publicació d'esta orde en el Diari Oficial de la Comunitat Valenciana. Transcorregut el termini sense que hi haja una resolució, s'entendrà desestimada la sol·licitud de concessió d'ajuda, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat.  
  
7. Les resolucions a què es referixen els paràgrafs anteriors posen fi a la via administrativa i contra estes podrà interposar-se recurs potestatiu de reposició davant del president de l'AVEN en el termini d'un mes, comptador des de l'endemà de la notificació d'estes, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé recurs contenciós administratiu davant del jutjat competent, en el termini de dos mesos comptadors des de l'endemà de la notificació de la resolució de concessió corresponent, de conformitat amb el que preveu l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
Article 13. Resolució d'incidències  
1. És competència del director de l'Agència Valenciana de l'Energia, la resolució de les incidències que es produïsquen amb anterioritat o posterioritat a la concessió, i en especial els supòsits de:  
- Canvis de titularitat.  
- Canvis d'ubicació.  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.  
  
- Modificacions justificades pel beneficiari del projecte inicial, entre altres, canvis en la denominació del projecte o de les característiques tècniques d'este.  
- Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
2. Es delega en el director de l'Agència la resolució dels expedients de desistiment, minoració i revocació.  
3. En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació i comunicar, altres ajudes públiques o privades que haguera obtingut o sol·licitat amb posterioritat a la data de presentació de la sol·licitud.  
  
  
Article 14. Control de les accions  
1. Tant l'Agència Valenciana de l'Energia com l'Institut per a la Diversificació i Estalvi d'Energia, pels seus propis mitjans o a través d'òrgan o entitat que designen, podran en tot moment efectuar totes les actuacions de verificació, comprovació i inspecció del projecte o instal·lació objecte d'ajuda que consideren necessàries, sense perjuí de les dutes a terme, si és el cas, per les unitats del Fons Europeu de Desenvolupament Regional (FEDER), o altres fons. La impossibilitat d'efectuar les dites accions podrà donar lloc a la revocació de l'ajuda concedida i, si és el cas, al reintegrament de les quantitats percebudes.  
2. El beneficiari està obligat a sotmetre's a les actuacions de control financer de la Intervenció General de la Generalitat.  
  
Article 15. Obligacions dels beneficiaris  
Seran obligacions del beneficiari:  
a) Realitzar l'activitat objecte de la subvenció i acreditar la seua realització en la forma fixada en la notificació de l'ajuda.  
b) Respondre de la veracitat dels documents aportats.  
c) Actualitzar la documentació presentada que haguera patit alguna modificació o la vigència de la qual haguera finalitzat amb anterioritat a la liquidació de les ajudes.  
d) Acreditar la seua personalitat jurídica, referida al moment de sol·licitud de l'ajuda, en la forma i termini que s'establisca per l'Agència Valenciana de l'Energia.  
e) Prestar servicis a preu de mercat i no mamprendre activitats econòmiques que repercutisquen en tercers, de manera que falsegen o amenacen falsejar la competència, quan el beneficiari siga una entitat sense ànim de lucre.  
f) Indicar si el projecte està subjecte a declaració d'impacte ambiental d'acord amb la legislació vigent.   
g) Les instal·lacions es realitzaran complint els reglaments i les normatives que els siguen aplicables.  
h) Les inversions que hagen rebut ajuda en el marc d'esta orde hauran de mantindre's durant un mínim de cinc anys.  
  
Article 16. Termini per a la realització i documentació justificativa de les inversions  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada i en els termes fixats per a la concessió de l'ajuda. Als efectes d'esta orde, es considerarà que l'actuació o projecte es troba executat en la seua totalitat quan els equips instal·lats, així com, si és el cas, les instal·lacions receptores o de consum final de l'energia, es troben en funcionament o, almenys, en capacitat de funcionar, i és en qualsevol cas el criteri de l'AVEN el que prevaldrà en cas de dubte.  
  
2. Els beneficiaris hauran d'acreditar la realització de l'actuació objecte de la subvenció en la forma fixada en la notificació de l'ajuda, amb data límit 1 de desembre de 2011 per als projectes amb suports amb fons de la Generalitat i 30 d'abril de 2012, per als projectes amb suport exclusivament amb fons provinents del conveni de col·laboració entre l'AVEN i l'IDAE, llevat que per circumstàncies concurrents es determine un termini distint en la resolució de concessió de l'ajuda. A causa de la complexitat dels projectes inclosos dins de l'actuació «rehabilitació energètica de l'envoltant tèrmica dels edificis existents» i «construcció de nous edificis amb alta qualificació energètica», la justificació d'estos projectes es realitzarà segons els terminis i característiques que s'indiquen en l'annex I.  
3. Als efectes d'acreditar la realització de l'actuació objecte de subvenció, els beneficiaris hauran de presentar:  
a) Justificants de despesa, segons s'indique en la notificació de concessió de l'ajuda o en el conveni de col·laboració, presentar factures que hauran de complir allò que disposa el Reial Decret 1496/2003, de 28 de novembre i la resta de normativa vigent.  
b) Justificants de pagament, són vàlids els següents, llevat que s'especifiqui d'una altra forma en algun programa o actuació:  
- Pagaments per mitjà d'entitat financera: còpia de l'extracte bancari junt amb còpia del xec nominatiu o de l'orde de transferència que acredite que el destinatari del pagament coincidix amb l'emissor de la factura.  
- Pagaments ajornats per mitjà d'efectes avalats: còpia de l'extracte bancari on figuren els pagaments i còpia dels efectes vençuts i pagats. Els ajornaments encara no vençuts únicament podran acceptar-se si s'acompanyen d'una carta del proveïdor que indique que disposa d'efectes (assenyalant el seu import) per a fer efectiu el pagament de la dita factura, i d'un certificat de l'entitat financera on conste que estan avalats pel banc. En tot cas, només es consideraran vàlids els efectes ajornats la data de venciment dels quals siga anterior al 27 de setembre de 2012, excepte per a les actuacions «rehabilitació energètica de l'envoltant tèrmica dels edificis existents» i «construcció de nous edificis amb alta qualificació energètica», en les quals la data de venciment dels pagaments ajornats haurà de ser anterior al 27 de setembre de 2012 per a la primera fase i al 27 de setembre de 2013 per a la segona fase.  
  
- Pagaments per mitjà de la modalitat de confirmació de pagaments (factoring o confirming): document acreditatiu del pagament de l'entitat financera a l'empresa instal·ladora, així com document acreditatiu del pagament efectiu del sol·licitant/beneficiari a l'entitat financera, en relació amb l'operació. Només es consideraran vàlides les operacions el pagament efectiu de les quals del sol·licitant/beneficiari a l'entitat financera es produïsca amb anterioritat al 27 de setembre de 2012, excepte per a les actuacions «rehabilitació energètica de l'envoltant tèrmica dels edificis existents» i «construcció de nous edificis amb alta qualificació energètica», en les quals el pagament efectiu del sol·licitant/beneficiari a l'entitat financera haurà de produir-se amb anterioritat al 27 de setembre de 2012 per a la primera fase i al 27 de setembre de 2013 per a la segona fase.  
- Carta de crèdit irrevocable.  
- No podran ser subvencionades les despeses que siguen finançades per mitjà de mecanismes d'arrendament financer, lísing, rènting o semblants, ni aquelles accions finançades per tercers, per mitjà de convenis o contractes en què la propietat dels béns objecte de l'acció no pertanga al beneficiari dins del període subvencionable.  
  
- No es consideraran vàlids els pagaments en efectiu.  
- Només es consideraran vàlids els justificants de pagament que es troben referits el sol·licitant de l'ajuda.  
c) Fotografies de la instal·lació i dels equips principals, en la seua ubicació definitiva.  
d) Qualsevol altra documentació que s'indique en l'annex I segons els diferents programes i actuacions.  
4. Només seran tinguts en compte els justificants de despesa i de pagament de data posterior al registre d'entrada del document de sol·licitud d'ajuda.  
5. No s'acceptaran com a justificants de realització del projecte, les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'Agència Valenciana de l'Energia. S'entén per empresa o entitat vinculada aquella en què el beneficiari puga exercir, directament o indirectament, una influència dominant, o aquelles que puguen exercir-la sobre este o que de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa o entitat directament o indirectament, en relació amb una altra, estiga en possessió d'un 25% del capital subscrit, d'un 25% dels vots inherents a les participacions emeses per l'empresa o entitat, o puguen designar almenys el 25% dels membres de l'òrgan d'administració, direcció o control de l'empresa.  
  
  
Article 17. Minoració i resolució de les ajudes  
1. L'alteració d'algunes de les característiques del projecte la subvenció del qual haja sigut aprovada, inclosa la disminució de l'estalvi energètic realment obtingut, l'incompliment de condicions i terminis establits en la resolució, l'execució parcial de la inversió, la insuficient justificació de les despeses efectivament realitzades i la concessió amb posterioritat a la presentació de la sol·licitud d'altres ajudes públiques o privades, que en el seu conjunt excedisquen dels límits establits, podrà donar lloc a la minoració de la subvenció concedida.  
  
2. L'incompliment pel beneficiari de qualsevol dels requisits, de les condicions i de la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment de pagament d'esta basant-se en el que disposa el títol II de la Llei 38/2003, General de Subvencions.  
  
Article 18. Publicitat comunitària. Obligacions  
En el cas que l'ajuda obtinguda estiga cofinançada pel Fons Europeu de Desenvolupament Regional (FEDER), el beneficiari haurà:  
a) D'acceptar la seua inclusió en la llista pública de beneficiaris que s'arreplega en l'article 7, apartat 2, lletra d, del Reglament (CE) 1828/2006, de la Comissió de 8 de desembre de 2006.  
b) En el cas d'inversions en infraestructures amb participació pública superior a 500.000 euros, durant l'execució s'instal·larà un cartell en què s'arreplegue el tipus i nom de l'actuació, l'emblema de la Unió Europea, la referència al Fons Europeu de Desenvolupament Regional i la declaració «Una manera de fer Europa».  
c) En el cas d'inversions en infraestructures o compra d'un objecte físic amb participació pública superior a 500.000 euros, s'instal·laran plaques explicatives permanents visibles i de grans dimensions, com molt tard sis mesos després de finalitzar l'operació, en les quals s'arreplegue el tipus i nom de l'actuació, l'emblema de la Unió Europea, la referència al Fons Europeu de Desenvolupament Regional i la declaració «Una manera de fer Europa».  
d) En tot cas el beneficiari s'assegurarà que les parts que intervenen en el projecte han sigut informades del finançament comunitari i anunciarà que el projecte ha sigut seleccionat en el marc del Programa Operatiu FEDER de la Comunitat Valenciana 2007-2013, a través de les accions següents:  
- Identificar els béns tangibles subvencionats amb els adhesius que li seran facilitats amb la notificació de concessió de la subvenció.  
  
- Incloure el logotip FEDER en qualsevol document relacionat amb el projecte o activitat subvencionada.  
- Incloure una declaració en què s'informe que el projecte ha sigut cofinançat pel Programa Operatiu FEDER de la Comunitat Valenciana 2007-2013 en els termes següents: «Projecte cofinançat pels Fons FEDER, dins del Programa Operatiu FEDER de la Comunitat Valenciana 2007-2013».  
  
Disposició transitòria  
  
Única  
Amb caràcter excepcional podran ser preses en consideració les sol·licituds presentades amb anterioritat a la publicació d'esta orde en el Diari Oficial de la Comunitat Valenciana, sempre que siguen posteriors a la data de finalització de la convocatòria de 2010, de les ajudes en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en les empreses, sector edificació, servicis públics, explotacions agràries, cogeneració i diversificació energètica per a l'exercici 2010 i les característiques del sol·licitant i l'objecte d'ajuda puga emmarcar-se en alguna de les actuacions previstes en esta orde, i en tot cas sempre que es complisquen totes les condicions establides en esta convocatòria i en especial el que establix l'article 9.4.  
  
  
Disposicions finals  
  
Primera  
Es faculta el director de l'Agència Valenciana de l'Energia per a dictar les resolucions necessàries per al desenvolupament, l'eficàcia i l'execució d'esta orde.  
  
Segona  
Esta orde entrarà en vigor el dia de la publicació en el Diari Oficial de la Comunitat Valenciana.  
  
València, 21 de març de 2011  
  
El conseller d'Infraestructures i Transport,  
MARIO FLORES LANUZA  
ANNEX I  
  
Descripció i particularitats dels programes i actuacions.  
  
1. Programa d'Estalvi i Eficiència Energètica en l'Empresa.  
Actuació IN12: inversions en mesures d'estalvi d'energia en les empreses.  
a) Objecte  
L'objectiu d'esta mesura és facilitar la viabilitat econòmica de les inversions en estalvi d'energia en les empreses de la Comunitat Valenciana en qualsevol sector econòmic.  
b) Descripció de l'actuació  
Amb esta actuació es pretén promoure inversions en substitució d'equips i instal·lacions consumidores d'energia per equips i instal·lacions que utilitzen tecnologies d'alta eficiència o la millor tecnologia disponible, a fi de reduir el consum energètic i les emissions de CO2. A més, els equips adquirits hauran de ser nous.  
Els projectes d'estalvi i eficiència energètica que s'executen en empreses pertanyents a sectors no industrials seran objectes de suport sempre que el dit projecte siga assimilable a un procés industrial.  
També seran subvencionables la implantació de sistemes de mesura de consums i control, sempre que estos sistemes permeten controlar automàticament els processos i optimitzar-los energèticament.  
  
Dins d'esta actuació, seran subvencionables la millora dels sistemes d'il·luminació i de climatització, sempre que a estos edificis no se'ls aplique el document HE-exigències bàsiques d'estalvi d'energia del Codi Tècnic de l'Edificació (CTE). En el cas que haguen de complir la dita normativa, els projectes hauran de presentar-se dins del programa d'estalvi i eficiència energètica en l'edificació.  
  
c) Potencials beneficiaris  
Sense perjuí del que establix l'article 8 d'esta orde, podran ser beneficiàries les empreses de la Comunitat Valenciana pertanyents a qualsevol sector econòmic.  
d) Costos elegibles  
Es consideraran costos elegibles als efectes d'ajuda:  
- Les inversions en equips, instal·lacions i sistemes que transformen o consumixen energia en el procés productiu així com els sistemes auxiliars necessaris per al funcionament.  
- Muntatge i posada en marxa.  
e) Quantia de l'ajuda  
Sense perjuí del que establix l'article 4 apartat 4.1 d'esta orde, la quantia màxima de l'ajuda serà la següent:  
- Equips i instal·lacions de procés: la quantia màxima serà del 22% del cost elegible i amb un màxim de 300.000 € per projecte.  
- Renovació d'equips auxiliars consumidors d'energia (calderes, compressors, cremadors, motors elèctrics) per equips d'alt rendiment. La quantia màxima serà del 30% del cost elegible amb un màxim de 300.000 € per projecte.  
f) Criteris de valoració en l'aplicació d'ajudes públiques  
- Característiques del projecte (50 punts).  
· Relació entre cost elegible del projecte i l'estalvi obtingut.  
· Repercussió per al sector.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (20 punts).  
· Grandària de l'empresa.  
- Adequació a les línies de política energètica de la Generalitat (10 punts).  
g) Criteris particulars en l'aplicació d'ajudes públiques  
- Els projectes emmarcats dins d'esta actuació hauran de tindre un període de retorn de la inversió superior a dos anys i una ràtio d'estalvi d'energia primària/cost elegible superior a 200 TEP/M?.  
2. Programa d'Estalvi i Eficiència Energètica en l'Edificació.  
Actuació ED31: rehabilitació energètica de l'envoltant tèrmica dels edificis existents.  
a) Objecte  
Reduir la demanda energètica en calefacció i refrigeració dels edificis existents residencials i terciaris (oficines, hotels, hospitals, instal·lacions esportives, comercials, centres d'ensenyament, etc.) per mitjà de la rehabilitació energètica de l'envoltant tèrmica.  
b) Descripció de l'actuació  
Esta mesura pretén fomentar la rehabilitació energètica de l'envoltant tèrmica dels edificis existents de manera que complisquen, almenys, les exigències mínimes que fixa el Codi Tècnic de l'Edificació.  
  
El valor de la transmitància de murs de façana, parets mitgeres, tancaments en contacte amb el terreny, sòls, cobertes, lluerna, buits i particions interiors en contacte amb espais no habitables que es reformen o substituïsquen, serà menor que el valor límit que establix el Codi Tècnic de l'Edificació per a la zona climàtica de la localitat en què es troba l'edifici.   
Les reformes realitzades hauran d'aconseguir una reducció anual en la demanda de calefacció i refrigeració de l'edifici, i poden ser excloses de la subvenció aquelles mesures de molt baix estalvi energètic.  
  
Serà requisit imprescindible que les obres que s'han d'executar tinguen com a objecte la millora de l'envoltant tèrmica de l'edifici entenent que esta es referix a tots els tancaments que limiten l'espai habitable amb l'ambient exterior (aire, terreny o un altre edifici), i per totes les particions interiors que limiten els espais habitables amb els espais no habitables que al seu torn estiguen en contacte amb l'ambient exterior.  
  
Les actuacions energètiques considerades dins d'esta mesura seran aquelles que aconseguisquen una reducció de la demanda energètica en calefacció i refrigeració de l'edifici i podran ser, amb caràcter orientatiu i no limitador, les següents:  
- Rehabilitació tèrmica de façanes i parets mitgeres per mitjà de col·locació d'aïllament tèrmic en els murs, ja siga per l'interior, per l'exterior o injectat dins del mur en la cambra d'aire.  
- Rehabilitació tèrmica de cobertes per mitjà de col·locació d'aïllament tèrmic per l'interior de la coberta (per mitjà de panell sandvitx, panell semirígid, aïllant encolat o fixat, etc.) o per l'exterior de la coberta (transformació a coberta invertida, per mitjà d'aïllament projectat, etc.).  
- Rehabilitació amb aïllament tèrmic de forjats en contactes amb espais no habitables, forjats en contacte amb l'exterior i forjats en contacte amb el terreny.  
- Rehabilitació amb aïllament tèrmic de particions interiors en contacte amb espais no habitables.  
- Reforma tèrmica de buits (finestres i portes envidrades) i lluernes per mitjà de substitució de fusteria per una altra de PVC, metàl·lica amb ruptura pont tèrmic mínima de 4 mm (amb certificat CE) o de fusta i substitució dels vidres per vidres dobles o vidres dobles especials (de baixa emissió, de control solar, selectius).  
- Reformes que incloguen mesures bioclimàtiques com a murs trombe, murs parietodinàmics, ventilació natural, cobertes ventilades, cobertes enjardinades, hivernacles adossats, etc.  
Aquelles actuacions en què es reformen buits i lluernes, el nou buit o lluerna (vidre + marc) haurà de complir els valors límits de transmitància tèrmica i factor solar modificat exigits en les taules 2.2 del document HE1-Limitació de la demanda energètica del Codi Tècnic de l'Edificació. Sense perjuí de l'anterior, els nous buits hauran de tindre una transmitància tèrmica =3,1 W/m²K. Així mateix, la nova superfície envidrada no podrà veure's augmentada en més d'un 10% respecte a la situació actual.   
No seran objecte de subvenció:  
- En edificis d'habitatges i habitatges unifamiliars de menys de 1000 m² de superfície útil, aquelles rehabilitacions en què únicament es reformen o substituïsquen buits envidrats, ja que compten amb suport econòmic per altres mecanismes: Pla Renove Finestres.   
- Les actuacions en què es rehabilite l'envoltant tèrmica d'edificis industrials, tallers o altres edificis previstos el document HE1-Limitació de la demanda energètica del Codi Tècnic de l'Edificació.  
  
- Reformes de buits envidrats en tancaments interiors de l'edifici.  
  
- Els tancaments envidrats que es col·loquen amb la finalitat de tancar terrasses, balcons o galeries, ja que estos tancaments suposen una modificació, i no una rehabilitació, de l'envoltant tèrmica.  
Taula 1. Buits envidrats  
  
  
  
  
Taula 2. Façanes  
  
  
  
  
Taula 3. Cobertes  
  
  
  
  
  
\* \* \* \* \*  
  
  
- Qualsevol reforma que comporte una molt baixa reducció de la demanda energètica.  
El càlcul de l'estalvi energètic es realitzarà per mitjà de la comparació de la demanda de l'edifici en la situació actual amb la situació millorada que es pretén aconseguir després de la reforma.   
c) Potencials beneficiaris  
Sense perjuí del que establix l'article 8 d'esta orde, podran ser beneficiàries les empreses de servicis energètics i les persones físiques o jurídiques de naturalesa pública o privada, propietaris o titulars d'edificis del sector terciari o residencial.  
d) Cost elegible  
Es considerarà cost elegible el cost de materials, l'obra civil, les instal·lacions auxiliars com a bastimentada, sempre que es justifiquen degudament i el projecte d'arquitectura/enginyeria en la part corresponent a esta mesura per a reformes integrals de l'envoltant tèrmica de l'edifici o reformes de certa complexitat tècnica.   
Quan estes mesures es realitzen en un edifici existent a fi d'aconseguir una qualificació energètica A o B segons la normativa vigent, el cost elegible també inclourà el cost de l'enginyeria requerida per a qualificar energèticament l'edifici.   
Es consideraran només projectes la inversió dels quals siga superior a 6.000 euros.  
e) Quantia de l'ajuda  
Amb caràcter general, la quantia màxima de l'ajuda serà del 22% del cost elegible, que podrà ascendir al 35% del cost elegible, quan els valors de la transmitància tèrmica i el factor solar modificat siguen inferiors als màxims fixats per la taula 1, taula 2 i taula 3 o quan es tracte d'una reforma que incloguen solucions bioclimàtiques o que afecte un nombre elevat d'edificis, com ara rehabilitació de barris.  
  
Tabla 1. Huecos acristalados  
  
  
  
  
  
Tabla 2. Fachadas  
  
  
  
  
Tabla 3. Cubiertas  
  
  
  
  
Quan estes mesures es realitzen en un edifici a fi d'aconseguir una qualificació energètica A o B d'acord amb el que establix el Reial Decret 47/2007, de 19 de gener, pel qual s'aprova el procediment bàsic per al certificat energètic d'edificis, i la normativa específica de la Comunitat Valenciana, la quantia màxima de l'ajuda serà fins al 27% per a edificis de classe energètica B i del 35% per a edificis de classe energètica A. En este cas, la quantia màxima d'ajuda per a l'enginyeria requerida en la qualificació energètica de l'edifici serà del 75% del seu cost.  
  
Sense perjuí de l'anterior, en el cas d'un edifici amb una facturació energètica i de manteniment superior a 200.000 €/any i la propietat del qual siga de l'administració General de l'Estat, l'administració autonòmica, l'administració local i/o dels seus organismes o societats dependents i per tant poguera tindre cabuda dins del Pla 2000 ESEs, la quantia màxima de l'ajuda serà del 15% del cost elegible.  
En tot cas, l'ajuda màxima serà de 10.000 € per cada habitatge unifamiliar i 300.000 € per cada edifici d'habitatges en bloc, o edificis o parts d'edificis amb usos diferents al d'habitatge. En el cas de rehabilitació d'habitatges individuals dins d'un edifici, la quantia màxima serà de 10.000 € per cada habitatge.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Estalvi energètic obtingut amb la reforma.  
· Antiguitat de l'edifici.  
· Tipus de rehabilitació tèrmica realitzada.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus d'edifici.  
- Titularitat de l'edifici (10 punts).  
g) Criteris particulars  
S'haurà de justificar, a més, el compliment de les exigències mínimes d'eficiència energètica en aquella part de l'envoltant tèrmica que es rehabilite, segons document HE1- Limitació de la demanda energètica, del Codi Tècnic de l'Edificació. Aquelles modificacions, reformes o rehabilitacions de cobertes i/o façanes que estiguen subjectes al Codi Tècnic de l'Edificació (amb caràcter general, les d'edificis de superfície útil superior a 1.000 m² on es renova més del 25% del total dels seus tancaments) hauran de complir les exigències del document HE 1 «Limitació de la demanda energètica» i aportar certificat d'este fet (fitxes justificatives de l'opció simplificat o certificat del programa LÍDER o un altre document reconegut).  
Quan la rehabilitació energètica de l'envoltant es realitze a fi d'aconseguir una qualificació energètica A o B, s'haurà de contractar un control extern que realitzarà proves i comprovacions necessàries, durant la fase d'execució de l'edifici, amb la finalitat d'establir la conformitat de la informació continguda en el certificat d'eficiència energètica amb l'edifici acabat. L'Agència Valenciana de l'Energia, determinarà, en estos casos, l'abast del control extern i el procediment que cal seguir per a realitzar-lo.  
A més, com a documentació complementària a les exigides en l'article 9 i en l'article 16, s'haurà d'aportar:  
- En la presentació de la sol·licitud:  
· Plans i fotografies dels elements que s'han de substituir en l'edifici.  
· Document oficial que acredite l'antiguitat de l'edifici (document de referència cadastral de l'immoble, llicència d'ocupació o d'obertura, etc.).  
- Junt amb la documentació justificativa de les inversions:  
· Certificat d'obra expedit pel tècnic responsable, en el cas que fóra preceptiu.  
· Projecte tècnic d'execució, en el cas que fóra preceptiu, subscrit pel facultatiu competent i visat pel corresponent col·legi professional.  
  
· En les reformes o rehabilitacions d'edificis existents, amb una superfície útil superior a 1.000 m² on es renova més del 25% del total dels seus tancaments, aportar certificat d'eficiència energètica d'edifici acabat, subscrit per la direcció facultativa.  
· Llicència d'obra o permís municipal que corresponga.  
· Fotografies acreditatives de la realització de les obres.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
  
i) Termini de justificació   
Per a projectes plurianuals, la data de justificació de l'actuació objecte de subvenció serà el 30 d'abril de 2013. No obstant això, podran presentar dos certificats, el primer amb data límit el 30 d'abril de 2012 i el segon amb data 30 d'abril de 2013. Estos certificats s'hauran d'acompanyar dels corresponents justificants de despesa i pagament segons s'indica en el punt 3 de l'article 16.   
El pagament de l'ajuda es realitzarà amb caràcter posterior a la justificació final del projecte, en funció de la documentació presentada.  
Actuació ED32: millora de l'eficiència energètica de les instal·lacions tèrmiques dels edificis existents.  
a) Objecte  
Reduir el consum d'energia de les instal·lacions tèrmiques existents dels edificis (calefacció, climatització i producció d'aigua calenta sanitària).  
b) Descripció de l'actuació  
Esta mesura pretén millorar l'eficiència energètica de les instal·lacions de climatització (calefacció, refrigeració i ventilació) i producció d'aigua calenta sanitària, destinades a atendre la demanda de benestar tèrmic i higiene de les persones, que es renoven.   
També es consideraran les noves instal·lacions de sistemes centralitzats de calefacció i refrigeració de barri o que donen servici a diversos edificis, així com la reforma i l'ampliació de les existents.  
No seran objecte de subvenció en el Programa d'Estalvi i Eficiència Energètica en l'Edificació les actuacions en què es reformen les instal·lacions tèrmiques de processos industrials, tallers o altres edificis en què no s'aplique el document HE2- Rendiment de les instal·lacions tèrmiques del Codi Tècnic de l'Edificació. En este cas, l'ajuda haurà de sol·licitar-se dins del Programa d'Estalvi i Eficiència Energètica en l'Empresa.  
Les actuacions energètiques que podran ser objecte d'ajuda, sempre que es justifiquen documentalment, seran les següents:  
- Substitució de calderes de potència tèrmica nominal superior a 70 kW. Les noves calderes hauran de reduir els consums de calefacció de l'edifici almenys en un 20% i aconseguir els rendiments a potència nominal i a càrrega parcial que s'indiquen a continuació (Pn ve expressada en kW):  
· Calderes entre 70-400 kW de potència tèrmica nominal: rendiment a potència nominal i una temperatura mitjana de l'aigua en la caldera de 70ºC, =90+2 log Pn i rendiment a càrrega parcial de 0,3Pn i a una temperatura mitjana de l'aigua de la caldera de = 50ºC, =86+3 log Pn.  
· Les calderes de potència major que 400 kW tindran un rendiment igual o major que l'exigit per a les calderes de 400 kW.  
- Substitució d'equips per a producció de calor i/o fred per altres: bombes de calor i màquines refrigeradores, seleccionats basant-se en un major rendiment energètic, tant per a instal·lacions de tipus individual com centralitzades. També seran objecte d'ajuda aquells equips de bomba de calor que incorporen un circuit de recuperació de gasos calents per a producció d'aigua calenta durant el cicle de refrigeració. Amb caràcter general, les noves instal·lacions tindran una potència tèrmica superior a 12 kW, hauran de reduir els consums de refrigeració i calefacció de l'edifici en un 20% i no podran ser equips amb una baixa classificació energètica, segons condicions Eurovent. Particularment, aquelles substitucions en què s'instal·len, en un mateix edifici, diversos condicionadors d'aire la potència tèrmica individual del qual en mode refrigeració siga = 12 kW, hauran de tindre cada un d'estos una classe d'eficiència energètica A, segons el Real Decret 142/2003, de 7 de febrer, en mode refrigeració o en mode refrigeració/calefacció.  
  
- Millora de l'eficiència energètica de les instal·lacions de climatització per mitjà de la instal·lació de màquines d'absorció/adsorció que treballen amb calors residuals o renovables (solar, etc.), sempre que aconseguisquen una reducció almenys d'un 20% del consum d'energia.   
- Substitució d'equips de bombament de fluids termòfors de cabal constant per equips de bombament de cabal variable, sempre que aconseguisquen una reducció almenys d'un 20% del consum d'energia.  
  
- Millora o substitució dels sistemes de ventilació i condicionament d'aire, sempre que aconseguisquen una reducció almenys d'un 20% del consum d'energia.   
- Sistemes de refredament gratuït per aire exterior i de recuperació de calor de l'aire d'extracció sempre que aconseguisquen una reducció almenys d'un 20% del consum d'energia.  
- Sistemes que combinen equips convencionals amb tècniques evaporatives que reduïsquen el consum d'energia de la instal·lació almenys en un 20%: refredament evaporatiu, condensació evaporativa, prerefredament evaporatiu de l'aire de condensació, refredament evaporatiu directe i indirecte previ a la recuperació de calor de l'aire d'extracció, etc.  
- Millora dels sistemes de climatització de piscines cobertes, inclòs el calfament de l'aigua del got de la piscina, sempre que aconseguisquen una reducció almenys d'un 20% del consum d'energia.  
- Les noves instal·lacions de sistemes centralitzats de calefacció i refrigeració urbana o de districte o que donen servici a diversos edificis, així com la reforma i ampliació de les existents, sempre que aconseguisquen una reducció almenys d'un 20% del consum d'energia.  
- Sistemes de control i regulació d'equips i/o instal·lacions sempre que aconseguisquen una reducció almenys d'un 20% del consum d'energia. En el cas que este sistema de control i regulació actue també sobre la instal·lació d'il·luminació, es podrà sol·licitar conjuntament l'ajuda amb l'actuació ED32 o ED33.  
- Sistemes de comptabilització i telegestió del consum d'energia, com les que establix el RITE en la instrucció tècnica OS-3.8.5.6, així com la instal·lació d'equips de mesura dirigits a la contractació de servicis energètics.  
- Altres actuacions energètiques que aconseguisquen una reducció almenys d'un 20% del consum d'energia convencional en les instal·lacions tèrmiques existents dels edificis.  
Seran considerades actuacions preferents, als efectes de concessió d'esta ajuda, aquelles mesures d'estalvi energètic recomanades en el dictamen realitzat per l'agent autoritzat per a realitzar la inspecció periòdica d'eficiència energètica que establix la instrucció tècnica IT-4 del RITE. Així mateix, ho seran aquelles mesures necessàries per a implantar una comptabilització i telegestió del consum d'energia, com les que establix el RITE en el QT-0.8.7.9.  
El càlcul de l'estalvi energètic es realitzarà per mitjà de la comparació del consum energètic de la instal·lació tèrmica objecte en la situació actual i en la situació millorada que es pretén aconseguir després de la reforma.  
c) Potencials beneficiaris  
Sense perjuí del que establix l'article 8 d'esta orde, podran ser beneficiàries les empreses de servicis energètics i les persones físiques o jurídiques de naturalesa pública o privada, propietaris o titulars d'edificis del sector residencial i terciari.  
d) Cost elegible  
Es consideraran costos elegibles: els equips de generació i transport, l'estesa de les canonades de transport dels fluids termòfors, els seus sistemes de regulació, control, comptabilització i telegestió i el projecte d'enginyeria en la part corresponent a esta mesura.  
Es consideraran només projectes la inversió dels quals siga superior a 6.000 euros.  
e) Quantia de l'ajuda  
Amb caràcter general, la quantia màxima de l'ajuda serà del 22% del cost elegible. No obstant això, el percentatge màxim d'ajuda podrà ser del 30% del cost elegible en aquells projectes que incorporen equips amb altes prestacions energètiques i en la implantació de sistemes de comptabilització, telegestió del consum d'energia.  
Sense perjuí de l'anterior, en el cas d'un edifici amb una facturació energètica i de manteniment superior a 200.000 €/any i la propietat del qual siga de l'administració General de l'Estat, l'administració autonòmica, l'administració local i/o dels seus organismes o societats dependents i per tant poguera tindre cabuda dins del Pla 2000 ESEs, la quantia màxima de l'ajuda serà del 15% del cost elegible.  
  
En tot cas, l'ajuda màxima no podrà superar els 300.000 € per projecte.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Estalvi energètic amb la nova instal·lació.  
· Àrea climatitzada afectada per la nova instal·lació.  
· Característiques tecnicoenergètiques de la nova instal·lació.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus d'edifici.  
- Titularitat de l'edifici (10 punts).  
g) Criteris particulars  
Totes les reformes d'instal·lacions hauran de complir el Reglament d'Instal·lacions Tèrmiques dels Edificis (RITE), aprovat pel Reial Decret 1027/2007, de 20 de juliol. A este respecte, com a documentació complementària a les exigides en l'article 16, quan la potència tèrmica nominal que s'ha d'instal·lar en generació de calor o fred siga major de 70 kW, s'haurà d'aportar, junt amb la documentació justificativa de les inversions, projecte de les instal·lacions tèrmiques subscrit pel facultatiu competent.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
Actuació ED33: millora de l'eficiència energètica de les instal·lacions d'il·luminació interior en els edificis existents.  
a) Objecte  
Reduir el consum d'energia de les instal·lacions d'il·luminació interior existents.  
b) Descripció de l'actuació  
Esta mesura pretén millorar l'eficiència energètica de les instal·lacions d'il·luminació interior que es renoven.  
Les actuacions energètiques incloses dins d'esta mesura seran aquelles que aconseguisquen una reducció almenys d'un 25% del consum d'energia convencional en la il·luminació interior dels edificis, i es garantirà un confort lumínic adequat a la tasca que s'ha de realitzar i que es justifiquen documentalment. Les actuacions energètiques podran ser, amb caràcter orientatiu i no limitador, les següents:  
- Lluminàries, làmpades i equip: substitució del conjunt per un altre amb lluminàries de major rendiment, làmpades de major eficiència i reactàncies electròniques regulables i que permeten reduir la potència instal·lada en il·luminació, almenys, en un 30%, i complix els requeriments de qualitat i confort visual reglamentats.   
- Sistemes de control d'encesa i regulació de nivell d'il·luminació: inclouran aquells sistemes de control per presència i regulació de nivell d'il·luminació segons l'aportació de llum natural, i aconseguir un estalvi elèctric, almenys, d'un 20% anual respecte a la instal·lació sense control o regulació. En el cas que este sistema de control i regulació actue també sobre les instal·lacions tèrmiques, es podrà sol·licitar conjuntament l'ajuda amb l'actuació ED32 o ED33.  
- Canvi de sistema d'il·luminació: reubicació dels punts de llum amb utilització de les tecnologies anteriors, de manera que es reduïsca el consum elèctric anual respecte al sistema actual d'il·luminació, almenys, en el 30%.  
No seran objecte de subvenció en el Programa d'Estalvi i Eficiència Energètica en l'Edificació les actuacions en què es reformen les instal·lacions d'il·luminació existents de processos industrials, tallers o altres edificis en què no fóra d'aplicació el document HE3-Eficiencia Energètica de les Instal·lacions d'Il·luminació. En este cas, l'ajuda haurà de sol·licitar-se dins del Programa d'Estalvi i Eficiència Energètica en l'Empresa.  
No seran subvencionables aquelles actuacions en què la nova instal·lació d'il·luminació no garantisca uns valors mínims d'il·luminació mitjana mantinguda, en funció de les tasques que s'hagen de realitzar en cada zona, de manera que se satisfacen les necessitats de confort i prestacions visuals.  
No seran subvencionables aquelles reformes de la instal·lació d'il·luminació que comporten una reducció significativa del factor de potència global de la instal·lació.  
El càlcul de l'estalvi energètic es realitzarà per mitjà de la comparació del consum energètic de la instal·lació d'il·luminació interior objecte en la situació actual i en la situació millorada que es pretén aconseguir després de la reforma.  
c) Potencials beneficiaris  
Sense perjuí del que establix l'article 8 d'esta orde, podran ser beneficiàries les empreses de servicis energètics i les persones físiques o jurídiques de naturalesa pública o privada propietaris o titulars d'edificis del sector residencial i terciari.  
d) Cost elegible  
Es considerarà cost elegible les inversions en lluminàries, làmpades, equips, sistemes de control i regulació, costos associats a la instal·lació i el projecte d'enginyeria en la part corresponent a esta mesura.  
  
Es consideraran només projectes la inversió dels quals siga superior a 1.000 euros.  
e) Quantia de l'ajuda  
La quantia màxima de l'ajuda serà del 22% del cost elegible i en aquells projectes amb instal·lacions d'il·luminació d'alta eficiència, la quantia màxima de l'ajuda podrà ascendir al 30% del cost elegible.  
Sense perjuí de l'anterior, en el cas d'un edifici amb una facturació energètica i de manteniment superior a 200.000 €/any i la propietat del qual siga de l'administració general de l'estat, l'administració autonòmica, l'administració local i/o dels seus organismes o societats dependents i per tant poguera tindre cabuda dins del Pla 2000 ESEs, la quantia màxima de l'ajuda serà del 15% del cost elegible.  
En tot cas, l'ajuda màxima serà de 10.000 euros per edifici d'habitatges en bloc i 50.000 € per edifici destinat a altres usos que no siguen habitatge.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Estalvi energètic amb la nova instal·lació.  
· Àrea il·luminada afectada per la nova instal·lació.  
· Característiques tecnicoenergètiques de la nova instal·lació.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus d'edifici.  
- Titularitat de l'edifici (10 punts).  
g) Criteris particulars  
Les exigències mínimes d'eficiència energètica que ha de complir la instal·lació d'il·luminació que es rehabilite són les que figuren en el document HE3-Eficiencia Energètica de les Instal·lacions d'Il·luminació del Codi Tècnic de l'Edificació.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
  
Actuació ED34: construcció de nous edificis amb alta qualificació energètica.  
a) Objecte  
Reduir el consum d'energia per mitjà de la promoció d'edificis de nova construcció: habitatges unifamiliars, edificis d'habitatges en bloc i/o edificis terciaris amb alta qualificació energètica.   
b) Descripció de l'actuació  
El Reial Decret 47/2007, de 19 de gener, pel qual s'aprova el procediment bàsic per al certificat energètic d'edificis, establix l'obligació de posar a disposició dels compradors o usuaris dels edificis un certificat d'eficiència energètica. Este certificat haurà d'incloure informació objectiva sobre les característiques energètiques dels edificis, de manera que es puga valorar i comparar la seua eficiència energètica, a fi d'afavorir la promoció d'edificis d'alta eficiència energètica i les inversions en estalvi d'energia. La qualificació d'eficiència energètica assignada a l'edifici està expressada per una escala de set lletres, que va des de la A (edifici més eficient) a la lletra G (edifici menys eficient).   
  
Les actuacions energètiques incloses dins d'esta mesura seran aquelles que permeten a un edifici arribar a la qualificació energètica A o B, per mitjà d'una reducció del seu consum d'energia, i complixen el que establix el Reial Decret 47/2007, de 19 de gener.  
L'obtenció de la qualificació d'eficiència energètica es realitzarà per mitjà dels programes informàtics de referència, Calener VYP, Calener GT o un altre programa que tinga la consideració de document reconegut. En el cas d'utilitzar solucions no incloses en el programa Calener, la valoració de la seua repercussió en la qualificació energètica es farà per mitjà d'un altre mètode de simulació o càlcul a l'ús, que es justificarà tècnicament.  
No seran objecte de subvenció les actuacions en què l'edifici que s'haja de construir no se li aplique el Reial Decret 47/2007, de 19 de gener, pel qual s'aprova el procediment bàsic per al certificat energètic d'edificis.  
c) Potencials beneficiaris  
Sense perjuí del que establix l'article 8 d'esta orde, podran ser beneficiàries les empreses de servicis energètics i les persones físiques o jurídiques de naturalesa pública o privada, propietaris o titulars d'edificis del sector residencial i terciari.  
d) Cost elegible  
El cost elegible comprendrà les mesures d'eficiència energètica que afecten l'envoltant tèrmica, les seues instal·lacions tèrmiques (climatització i producció d'aigua calenta sanitària) i instal·lacions d'il·luminació interior.   
S'exclouen del cost elegible total o parcial aquelles mesures d'aplicació de les energies renovables ja que compten amb suport econòmic per altres mecanismes.  
Es considerarà com a cost elegible l'extracost en materials, equips, instal·lacions i sistemes necessaris per a passar del compliment de les exigències d'eficiència energètica de les seccions del Document Bàsic d'Estalvi d'Energia HE-1, HE-2 i HE-3 del Codi Tècnic de l'Edificació (equivalent a una qualificació energètica D), a la qualificació energètica A o B de l'edifici. A més s'inclou el cost d'enginyeria necessari per a qualificar energèticament l'edifici.   
e) Quantia de l'ajuda  
La quantia de l'ajuda serà el cost elegible definit en l'apartat d com l'extracost de passar d'una qualificació energètica D a A o B amb les quanties màximes següents:  
- Per a edificis d'habitatges unifamiliars de nova construcció, la quantia màxima de l'ajuda serà de 30 €/m² per habitatge que arribe a la qualificació energètica B i de 50 €/m² per a les que aconseguisquen la qualificació energètica A.  
- Per a edificis d'habitatges en bloc de nova construcció, la quantia màxima de l'ajuda serà de 20 €/m² en els edificis que aconseguisquen la qualificació energètica B i de 35 €/m² en els edificis que aconseguisquen la qualificació energètica A.  
- Per a edificis de nova construcció destinats a altres usos, edificis terciaris, la quantia màxima de l'ajuda serà de 15 €/m² per als edificis que aconseguisquen la qualificació energètica B i de 30 €/m² per als edificis que aconseguixen la qualificació energètica A.  
La superfície que s'ha de considerar en m², als efectes de càlcul d'ajuda, serà la que es comptabilitze als efectes de la qualificació energètica per part dels programes de referència o alternatius utilitzats. La superfície de l'edifici utilitzada per a la qualificació energètica no podrà excedir la superfície total construïda, sense comptabilitzar la superfície dels espais oberts a l'exterior (terrasses, miradors, etc.), especificada en el projecte bàsic.  
La quantia màxima de l'ajuda per a la realització de l'enginyeria requerida per a qualificar energèticament l'edifici serà del 75% del seu cost.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Valor de l'indicador d'eficiència energètica global de l'edifici.  
· Superfície de l'edifici.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus d'edifici.  
- Titularitat de l'edifici (10 punts).  
g) Criteris particulars  
- Les exigències mínimes d'eficiència energètica que ha de complir l'edifici i les seues instal·lacions tèrmiques i d'il·luminació són les que figuren en el Document Bàsic d'Estalvi d'Energia HE-1, HE-2, HE-3, HE-4 i HE-5 (quan corresponga).   
- El certificat d'eficiència energètica de l'edifici contindrà com a mínim la informació que s'arreplega en l'article 5 del Reial Decret 47/2007, de 19 de gener, i complirà el que disposa el Decret 112/2009, de 31 de juliol, i haurà d'inscriure el certificat d'eficiència energètica del projecte de l'edifici en el Registre de Certificat d'Eficiència Energètica d'Edificis abans de l'inici de les obres.  
- Previ al començament de les obres s'haurà de contractar un control extern que realitzarà, durant la fase d'execució de l'edifici, proves i comprovacions necessàries amb la finalitat d'establir la conformitat de la informació continguda en el certificat d'eficiència energètica amb l'edifici acabat. L'Agència Valenciana de l'Energia determinarà l'abast del control extern i el procediment que s'ha de seguir per a realitzar-lo.  
A més, com a documentació complementària a les exigides en l'article 9 i en l'article 16, s'haurà d'aportar:  
- En la presentació de la sol·licitud:  
· Certificat d'eficiència energètica del projecte, subscrit pel projectista de l'edifici o de les instal·lacions tèrmiques.  
· Projecte bàsic d'arquitectura.  
- Junt amb la documentació justificativa de les inversions:  
· Llicència d'obra.  
· Projecte tècnic d'execució subscrit pel facultatiu competent i visat pel corresponent col·legi professional.  
· Certificat d'eficiència energètica d'edifici acabat, subscrit per la direcció facultativa.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir les condicions i les obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
  
i) Termini de justificació  
La data de justificació de l'actuació objecte de subvenció serà el 30 d'abril de 2013. No obstant això, podran presentar dos certificats, el primer amb data límit el 30 d'abril de 2012 i el segon amb data 30 d'abril de 2013. Estos certificats s'hauran d'acompanyar dels corresponents justificants de despesa i pagament segons s'indica en el punt 3 de l'article 16.   
El pagament de l'ajuda es realitzarà amb caràcter posterior a la justificació final del projecte, en funció de la documentació presentada.  
Actuació ED35: millora de l'eficiència energètica en les instal·lacions d'ascensors i escales mecàniques existents en els edificis.  
a) Objecte  
Reduir el consum energètic dels ascensors existents en edificis d'habitatges en bloc amb un mínim de quatre plantes i els ascensors i escales mecàniques existents en edificis d'ús terciari (oficines, hotels, hospitals, instal·lacions esportives, centres comercials, centres d'ensenyament, etc.).  
b) Descripció de l'actuació  
Esta mesura pretén millorar l'eficiència energètica dels ascensors elèctrics i escales mecàniques existents per mitjà de la utilització de les últimes tecnologies i dels sistemes més avançats en estalvi energètic.  
  
Les actuacions energètiques incloses dins d'esta mesura seran aquelles que, documentalment justificades, aconseguisquen una reducció anual, almenys, d'un 35% del consum d'energia convencional en el moviment de l'ascensor i la il·luminació de la cabina o en el moviment i la il·luminació de l'escala mecànica.  
Les actuacions energètiques comprendran actuacions per a millora de la seua eficiència energètica que podran ser una o diverses de les següents:  
- En reformes d'ascensors, equipament amb una màquina de tracció directa, sense reductor o motor controlat per un variador de freqüència o sistema semblant.  
- En reformes d'escales mecàniques, motor controlat per un variador de freqüència o sistema semblant.  
- Sistema d'il·luminació de cabina energèticament eficient amb un VEEI límit de 7.5, segons la secció HE-3 (Eficiència energètica de les instal·lacions d'il·luminació del Codi Tècnic de l'Edificació) amb apagat sistemàticament de detecció de presència o un altre sistema automàtic intel·ligent.  
- Il·luminació de sòcols d'escales mecàniques que aconseguisquen una reducció almenys d'un 35% del consum d'energia elèctrica.  
- Altres actuacions energètiques en ascensors o escales mecàniques que aconseguisquen una reducció almenys d'un 35% del consum d'energia elèctrica utilitzant tecnologies avançades en estalvi energètic.  
En escales mecàniques, l'estalvi energètic es calcularà en les mateixes condicions de trànsit i velocitat nominal per a la situació inicial i per a la situació reformada.  
No seran objecte de subvenció les actuacions en què es millore les instal·lacions d'ascensors existents en habitatges unifamiliars ni en edificis d'habitatges en bloc amb menys de quatre plantes.  
c) Potencials beneficiaris  
Sense perjuí del que establix l'article 8 d'esta orde, podran ser beneficiàries les empreses de servicis energètics i les persones físiques o jurídiques de naturalesa pública o privada, propietaris o titulars d'edificis del sector residencial i terciari.  
d) Cost elegible  
Es considerarà com a cost elegible el cost dels equips, materials, obra civil i mà d'obra per a la reforma i posada en servici de l'ascensor i/o l'escala mecànica, de manera que este quede operatiu.  
Es consideraran només projectes la inversió dels quals siga superior a 2.000 euros.  
e) Quantia de l'ajuda  
Amb caràcter general, la quantia màxima de l'ajuda serà del 35% del cost elegible, amb un màxim de 3.300 €/ascensor o escala mecànica.  
Per a aquells projectes en què únicament s'actue sobre la il·luminació de la cabina de l'ascensor o de l'escala mecànica, la quantia màxima de l'ajuda serà del 30% del cost elegible, amb un màxim de 750 €/ascensor o escala mecànica.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Estalvi energètic amb la nova instal·lació.  
· Característiques tecnicoenergètiques de la nova instal·lació.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus d'edifici.  
- Titularitat de l'edifici (10 punts).  
g) Criteris particulars  
A més, com a documentació complementària a les exigides en l'article 9 i en l'article 16, s'haurà d'aportar:  
- En la presentació de la sol·licitud:  
· Còpia de l'última acta d'inspecció periòdica de l'ascensor emesa per l'organisme de control i entregada al propietari o arrendatari de la instal·lació.  
Totes les actuacions realitzades hauran de complir la normativa vigent en matèria de seguretat d'ascensors o escales mecàniques, segons corresponga.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
  
3. Programa d'Estalvi i Eficiència Energètica en els Servicis Públics.  
Actuació SP41: renovació de les instal·lacions d'enllumenat públic exterior existents.  
a) Objecte  
Fomentar la substitució dels equipaments existents de l'enllumenat públic exterior per altres més actuals i eficients, associant sempre els canvis a la reducció del consum d'energia.  
b) Descripció de l'actuació  
La mesura pretén renovar les instal·lacions d'enllumenat públic exterior existents aplicant criteris d'estalvi i eficiència energètica, i posar a disposició dels ajuntaments i de les institucions públiques els mitjans econòmics necessaris que possibiliten la realització.  
Les actuacions energètiques considerades dins d'esta mesura seran aquelles que aconseguisquen una reducció del consum d'energia elèctrica en enllumenat exterior i que es justifiquen documentalment. Les actuacions energètiques seran les següents:  
- Làmpades i lluminàries:  
· Substitució de làmpades per altres de menor potència i major eficàcia lluminosa (lm/W).  
· Substitució de lluminàries per altres lluminàries amb major rendiment i làmpada de menor potència. El rendiment mínim de les lluminàries serà sempre d'acord amb el tipus de via i en cap cas inferior al 55%.  
Els canvis realitzats en làmpades i lluminàries hauran de permetre l'aplicació, almenys, dels sistemes de regulació existents abans de realitzar les renovacions. No s'acceptaran canvis que porten a estalvis energètics si no s'aconseguixen per mitjà d'eficiència respecte a la seua situació anterior.  
- Sistemes de regulació i control:  
· Instal·lació de sistemes de regulació del nivell lluminós que permeten reduir els nivells d'il·luminació en les vies públiques quan es reduïx l'activitat d'estes.  
· Instal·lació de sistemes d'encesa/apagat per mitjà de rellotge astronòmic.  
· Instal·lació de sistemes centralitzats de control d'enllumenat públic.  
- Substitució de la tecnologia actual en semàfors per tecnologia LED amb atenuació de la llum (dimming).  
- Rètols lluminosos publicitaris: substitució de les làmpades actuals per altres d'alta eficiència adaptades per a la il·luminació exterior havent d'incloure sistemes de reducció de luminància nocturna. Les làmpades utilitzades hauran de tindre reflectors interns o tecnologia de llum dirigida. No seran susceptibles d'ajuda, els rètols lluminosos publicitaris pertanyents a locals comercials amb superfície menor de 600 m².  
El càlcul de l'estalvi energètic es realitzarà per mitjà de la comparació del consum energètic de la instal·lació objecte en la situació actual i en la situació millorada que es pretén aconseguir després de la reforma.  
c) Documentació tècnica associada  
Les instal·lacions reformades o renovades compliran les prescripcions del reglament d'eficiència energètica en instal·lacions d'enllumenat exterior i les seues instruccions tècniques complementàries (Reial Decret 1890/2008).  
Per a les modificacions relatives a l'enllumenat públic, l'abast de l'estudi que s'ha de presentar en la memòria tècnica, serà el de l'abast de la reforma que s'escometa, on es justificarà, en qualsevol cas en termes energètics, la naturalesa i els resultats d'esta. El document haurà d'estar firmat per un tècnic responsable d'enllumenat de l'ajuntament que assumisca la veracitat de la informació.  
En el cas que el sector que s'ha de modificar es trobe davall l'àmbit d'aplicació del Reglament d'Eficiència Energètica en Instal·lació d'Enllumenat Públic (Reial Decret 1890/2008) s'haurà d'aportar, a més, tota la informació que siga necessària per a justificar que complix este.  
La correcta presentació d'estos documents serà condició indispensable per a l'obtenció de l'ajuda.   
d) Potencials beneficiaris  
Sense perjuí del que establix l'article 8 d'esta orde, podran ser beneficiaris d'estes ajudes els ajuntaments, les institucions públiques o les empreses públiques o privades concessionàries del servici d'enllumenat exterior, empreses de servicis energètics, comunitats de propietaris i qualsevol associació o entitat pública o privada titulars d'instal·lacions d'enllumenat exterior el flux lluminós dels quals incidisca sobre una via pública.  
e) Cost elegible  
Formaran part de les partides elegibles el cost dels elements següents:  
- Làmpades i equips auxiliars.  
- Lluminàries.  
- Balastos electrònics.  
- Rellotges astronòmics.  
- Equips de centralització.  
- Sistemes de regulació del nivell lluminós.  
- Quadros elèctrics, reforma d'esteses i instal·lacions directament associats al projecte de renovació d'equips objecte de l'ajuda.  
  
- Realització de projectes d'enginyeria i/o auditoria energètica.  
Sense perjuí del que establix el punt 2 de l'article 3 d'esta orde, no es considera cost elegible:  
- Obra civil.  
- Columnes, bàculs o qualsevol altre element de sustentació de la lluminària.  
- Reixats i elements associats.  
- Cost de direcció d'obra.  
- Estudis de seguretat i salut.  
Per a quantificar les actuacions, l'AVEN aplicarà uns preus màxims basats en dades estadístiques pròpies i en la base de dades de l'Institut Valencià de l'Edificació (IVE).  
Es consideraran només projectes la inversió dels quals siga superior a 4.000 euros.  
f) Quantia de l'ajuda  
L'ajuda màxima a cada projecte serà del 40% del cost elegible, amb les excepcions següents:   
- En el supòsit de municipis de grandària superior a 10.000 habitants, on les actuacions objecte d'esta mesura poden ser executades per part d'una Empresa de Servicis Energètics, la quantia màxima de l'ajuda serà del 15% del cost elegible (o del percentatge que li haguera correspost en el marc del Pla d'Impuls a la Contractació de Servicis Energètics).   
- En el supòsit de municipis de grandària inferior o igual a 10.000 habitants, quan la mesura siga executada per part d'una Empresa de Servicis Energètics, l'ajuda serà del 15% del cost elegible (o del percentatge que li haguera correspost en el marc del Pla 0914 ZTH), mentre que, si la mesura fóra executada, directament, pel propietari o titular de les instal·lacions, l'ajuda màxima a cada projecte serà del 40% del cost elegible.  
g) Criteris de valoració en l'aplicació d'ajudes públiques  
- Característiques del projecte (50 punts).  
· Energia estalviada en el projecte.  
· Repercussió en el municipi.  
· Aportació de l'assessoria energètica.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (30 punts).  
· Tipus de beneficiari.  
· Nombre d'habitants del municipi.  
· Mesures d'estalvi dutes a terme en els últims anys.  
h) Criteris particulars en l'aplicació d'ajudes públiques  
- Es prioritzaran les actuacions que siguen el resultat d'una assessoria energètica prèvia al municipi. En este cas, s'haurà d'aportar una còpia d'esta en el moment de sol·licitar l'ajuda.  
i) Modalitat de concessió de les ajudes  
Les actuacions que se subvencionen a través de la corresponent resolució de concessió d'ajudes, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
Actuació SP45: millora de l'eficiència energètica de les instal·lacions actuals de potabilització, proveïment i depuració d'aigües residuals.  
a) Objecte  
Fomentar la substitució de tecnologies existents en l'actualitat en les instal·lacions de potabilització, proveïment, depuració d'aigua per altres tecnologies més eficients, associant sempre els canvis a la reducció del consum d'energia.  
b) Descripció de l'actuació  
La mesura consistix a introduir criteris d'eficiència energètica i baix consum energètic per a la reforma de les instal·lacions existents referent a projectes de potabilització, proveïment i depuració d'aigües residuals, en les instal·lacions que són de titularitat pública.  
L'objectiu és aconseguir la introducció de nous equips amb tecnologia més moderna que possibiliten un major estalvi i eficiència energètica en les instal·lacions existents, com ara:  
- Regulació electrònica de motors.  
- Control i automatització de processos.  
- Optimització fang.  
- Substitució de difusors.  
- Substitució per motors d'alta eficiència.  
No se subvencionaran projectes de desplaçaments horaris de la corba de treball que donen lloc a estalvis econòmics i no energètics.  
c) Documentació tècnica associada  
Totes les instal·lacions que s'acullen a esta mesura hauran de completar una memòria tècnica energètica facilitada per l'AVEN, on s'incloguen les dades principals del projecte: sol·licitant de l'ajuda, descripció de la solució tècnica proposada junt amb els catàlegs dels equips utilitzats que indiquen característiques tècniques, inversió i càlcul de l'estalvi energètic proposat per mitjà de comparació del consum energètic històric i el de la situació millorada que es pretén aconseguir després de la posada en marxa del projecte.  
El document haurà d'estar firmat per un tècnic responsable del projecte que assumisca la veracitat de la informació. La correcta presentació d'este document serà condició indispensable per a l'obtenció de l'ajuda.  
d) Potencials beneficiaris  
Sense perjuí del que establix l'article 8 d'esta orde, podran ser beneficiaris d'estes ajudes els ajuntaments, institucions públiques o empreses públiques o privades concessionàries del servici de potabilització, proveïment d'aigua i/o depuració d'aigües residuals, amb responsabilitat en aigües de consum públic.  
e) Cost elegible  
Formaran part de les partides elegibles els costos en equips, instal·lacions i mà d'obra.  
Sense perjuí del que establix el punt 2 de l'article 3 d'esta orde, no es considera cost elegible:  
· Obra civil.  
· Cost de direcció d'obra.  
· Estudis de seguretat i salut.  
f) Quantia de l'ajuda  
L'ajuda màxima a cada projecte, segons les mesures tècniques desenvolupades, serà del 40% del cost elegible.  
g) Criteris de valoració en l'aplicació d'ajudes públiques  
- Característiques del projecte (50 punts).  
· Estalvi energètic en funció del cost elegible.  
· Tipus de projecte.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (30 punts).  
· Població equivalent a què dóna servici.  
· Tipus d'empresa.  
· Mesures d'estalvi dutes a terme en els últims anys.  
h) Criteris particulars  
Les empreses concessionàries de servicis públics de potabilització, proveïment d'aigua i/o depuració d'aigües residuals hauran d'aportar en la presentació de la sol·licitud, junt amb la resta de documentació especificada en l'article 9, còpia del contracte de concessió del servici per al qual se sol·licita la subvenció.  
i) Modalitat de concessió de les ajudes  
Les actuacions que se subvencionen a través de la corresponent resolució de concessió d'ajudes, podran desenvolupar-se a través de la subscripció del corresponent conveni entre l'Agència Valenciana de l'Energia i l'entitat beneficiària, i establir condicions i obligacions concretes que afecten el desenvolupament d'estes, sense que en cap cas puguen contravindre el que disposa esta orde.  
4. Programa d'Estalvi i Eficiència Energètica Explotacions Agràries.  
Actuació AG61: inversions en mesures d'estalvi en explotacions agràries.  
a) Objecte  
Fomentar les mesures d'estalvi i eficiència energètica en el sector de l'agricultura i la ramaderia, amb l'objectiu de preservar i millorar l'entorn natural i, si és el cas, reduir els costos de producció.  
b) Descripció de l'actuació  
La mesura pretén renovar les instal·lacions consumidores d'energia en explotacions agràries com ara comunitats de regants, granges agropecuàries, etc., per altres que utilitzen tecnologies d'alta eficiència o la millor tecnologia disponible. No seran objecte de suport simples inversions substitutives, si no s'aconseguix l'objectiu d'estalvi i eficiència energètica establit en estes ajudes.  
Són objecte d'esta ajuda les inversions, com ara:  
- Aïllament tèrmic de l'envoltant i millora de la il·luminació natural de naus.  
- Substitució d'equipament: motors, bombes, ventiladors, generadors de calor i de fred, radiadors, etc.  
- Incorporació de dispositius d'estalvi o regulació: variadors de freqüència, sistemes de control i telegestió, regulació climatització, filtres entrada bombes, etc.  
- Recuperació de calor i aïllament de xarxes d'aigua calenta.  
- Millora dels sistemes d'il·luminació artificial.  
Es valorarà positivament aquelles mesures que hagen sigut proposades prèviament a través de l'auditoria energètica.  
Queden excloses d'estes ajudes, les despeses vinculades a la transformació o comercialització de productes agrícoles.  
c) Potencials beneficiaris  
Sense perjuí del que establix l'article 8 d'esta orde, podran ser beneficiaris d'estes ajudes les comunitats de regants i les PIMES agrícoles de la Comunitat Valenciana.  
d) Costos elegibles  
Es considerarà cost elegible tota la inversió, exclosa l'obra civil, en equips, instal·lacions i sistemes que transformen o consumixen energia, així com els sistemes auxiliars necessaris per al funcionament.  
  
No s'admetrà com a cost elegible les inversions en eines o maquinària autopropulsada.   
e) Quantia de l'ajuda  
Sense perjuí del que establix l'article 4, apartat 4.4 d'esta orde, el suport públic màxim per a la implantació de les mesures serà del 20% del cost elegible (aïllament tèrmic, bombes, generadors de calor i de fred, etc.) i fins a un 40% per a la millora dels sistemes d'il·luminació artificial.  
f) Criteris de valoració en l'aplicació d'ajudes públiques  
- Característiques del projecte (50 punts).  
· Relació entre cost elegible del projecte i l'estalvi obtingut.  
· Repercussió per al sector.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (20 punts).  
· Extensió de les terres ocupades per la Comunitat.  
- Adequació a les línies de política energètica de la Generalitat (10 punts).  
5. Programa d'Estalvi i Eficiència Energètica en Transformació de l'Energia.  
Actuació TE73: inversions en cogeneració no industrial.  
a) Objecte  
L'objectiu d'esta mesura és contribuir a desenvolupar el potencial de cogeneració en la Comunitat Valenciana, i donar suport a la implantació de sistemes de cogeneració d'alta eficiència en els subsectors en els quals esta tecnologia té menor presència com és el sector terciari.  
b) Descripció de l'actuació  
Es pretén promoure la construcció de plantes de cogeneració d'alta eficiència a la Comunitat Valenciana, en el sector terciari i no industrial, per mitjà de l'atorgament d'ajudes econòmiques que permeten disminuir l'extracost d'inversió en relació amb altres cogeneracions en sectors industrials més tradicionals, amb beneficis equivalents quant a estalvi d'energia primària i emissions de CO2, fins i tot amb costos de combustibles menors.  
Seran subvencionables els projectes de cogeneració d'alta eficiència que complisquen el Reial Decret 616/2007.  
c) Potencials beneficiaris  
Sense perjuí del que establix l'article 8 d'esta orde, podran ser beneficiaris d'estes ajudes les persones físiques o jurídiques de naturalesa pública o privada.  
d) Costos elegibles  
- Les inversions en equips, instal·lacions i els sistemes auxiliars necessaris per al funcionament de la cogeneració d'alta eficiència (segons la definició donada en el Reial Decret 616/2007) de potència elèctrica superior a 150 kWe que utilitzen qualsevol tipus de combustible en els sectors no industrials inclosos si és el cas els sistemes de fred. No es consideraran incloses en esta definició de cost elegible les instal·lacions que aporten energia tèrmica per al tractament i a la reducció de residus dels sectors agrícola, ramader i de servicis.  
- Projectes d'enginyeria associada.   
- Obra civil d'implantació dels dits equips amb un màxim del 10%.  
e) Quantia de l'ajuda  
Sense perjuí del que establix l'article 4 apartat 4.2 d'esta orde, la quantia màxima de l'ajuda serà del 10% del cost elegible i amb un màxim de 200.000 € per projecte, havent de complir la ràtio energeticoeconòmica (estalvi d'energia primària dividit per ajuda rebuda) mínim de 2,82 kTEP/M?.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Tecnologia utilitzada.  
· Rendiment Elèctric Equivalent (REE).  
· Tipus de combustible.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus de beneficiari.  
- Adequació a les línies de política energètica de la Generalitat (10 punts).  
Actuació TE74: foment de plantes de cogeneració de xicoteta potència.  
a) Objecte  
L'objectiu d'esta mesura és la promoció de la instal·lació de sistemes de cogeneració d'alta eficiència (segons la definició donada en el Reial Decret 616/2007), de potència elèctrica igual o inferior a 150 kW.  
b) Descripció de l'actuació  
La mesura suposa la realització de projectes de demostració i execució d'instal·lacions de cogeneració de reduïda dimensió, considerada esta als sistemes de cogeneració amb potència elèctrica no superior a 150 kW, que utilitzen qualsevol tipus de combustible inclòs el biogàs, i poden també considerar-se, si és el cas, els sistemes de fred.  
  
c) Potencials beneficiaris  
Sense perjuí del que establix l'article 8 d'esta orde, podran ser beneficiaris d'estes ajudes les persones físiques o jurídiques de naturalesa pública o privada.  
d) Costos elegibles  
Es considerarà cost elegible als efectes d'ajuda pública, els actius fixos nous en plantes de cogeneració de potència elèctrica no superior a 150 kW. Formaran part de les partides elegibles el cost dels equips i sistemes, l'obra civil associada amb un màxim del 10% i la realització de projectes d'enginyeria.  
e) Quantia de l'ajuda  
Sense perjuí del que establix l'article 4 apartat 4.2 d'esta orde, la quantia màxima de l'ajuda no podrà superar el següent percentatge del cost elegible, en funció de la potència elèctrica de la cogeneració:  
  
  
  
  
A més hauran de complir-se les ràtios energètiques/econòmiques següents:  
  
  
  
f) Criteris de valoració en l'aplicació d'ajudes públiques  
- Característiques del projecte (55 punts).  
· Tecnologia utilitzada.  
· Rendiment Elèctric Equivalent (REE).  
· Tipus de combustible.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (15 punts).  
· Tipus de beneficiari.  
- Adequació a les línies de política energètica de la Generalitat (10 punts).  
Actuació TE75: inversions en cogeneració industrial.  
a) Objecte  
L'objectiu d'esta mesura és contribuir a desenvolupar el potencial de cogeneració en la Comunitat Valenciana, i donar suport a la implantació de sistemes de cogeneració en qualsevol empresa pertanyent al sector industrial.  
b) Descripció de l'actuació  
Es pretén promoure la construcció de noves plantes de cogeneració d'alta eficiència en la Comunitat Valenciana, en el sector industrial, per mitjà de l'atorgament d'ajudes econòmiques que permeten disminuir l'extracost d'inversió.  
També serà subvencionable la renovació d'equips principals i auxiliars que optimitzen les cogeneracions existents.  
Seran subvencionables els projectes de cogeneració que complisquen la normativa del rendiment elèctric equivalent i es consideren d'alta eficiència (segons la definició donada en el Reial Decret 616/2007).   
c) Potencials beneficiaris  
Sense perjuí del que establix l'article 8 d'esta orde, podran ser beneficiaris d'estes ajudes qualsevol empresa amb seu social o establiment productiu de la Comunitat Valenciana pertanyent al sector industrial.  
  
d) Costos elegibles  
- Les inversions en equips, instal·lacions i els sistemes auxiliars necessaris per al funcionament de la cogeneració.  
- Projectes d'enginyeria associada.  
- Obra civil d'implantació dels dits equips amb un màxim del 10%.  
e) Quantia de l'ajuda  
Sense perjuí del que establix l'article 4 apartat 4.2 d'esta orde, la quantia màxima de l'ajuda serà del 10% del cost elegible i amb un màxim de 200.000 € per projecte.  
f) Criteris de valoració en l'aplicació d'ajudes públiques  
- Característiques del projecte (60 punts).  
· Tecnologia utilitzada.  
· Rendiment Elèctric Equivalent (REE).  
· Tipus de combustible.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (10 punts).  
· Tipus de beneficiari.  
- Adequació a les línies de política energètica de la Generalitat (10 punts).  
6. Programa de Diversificació Energètica.  
Actuació DIVE: inversions en diversificació energètica.  
a) Objecte  
L'objectiu d'esta actuació és la implantació de mesures destinades a la substitució de productes petrolífers per gas natural en qualsevol empresa pertanyent a qualsevol sector econòmic i en les entitats públiques.  
b) Descripció de l'actuació  
Per mitjà d'esta actuació es pretén promoure la inversió en instal·lacions i equips necessaris per a la transformació a gas natural.  
c) Potencials beneficiaris  
Sense perjuí del que establix l'article 8 d'esta orde, podran ser beneficiaris d'estes ajudes les empreses de la Comunitat Valenciana pertanyents a qualsevol sector econòmic i les entitats de naturalesa pública o privada.  
d) Costos elegibles  
Es considerarà cost elegible tota la inversió en instal·lacions i equips necessaris per a la transformació a gas natural.  
Els projectes hauran de tindre una inversió mínima de 2.000 euros.  
e) Quantia de l'ajuda  
Sense perjuí del que establix l'article 4 apartat 4.3 d'esta orde, la quantia màxima de l'ajuda serà la següent:  
- Equips i instal·lacions de procés: la quantia màxima serà del 22% del cost elegible i amb un màxim de 300.000 € per projecte.  
- Renovació d'equips auxiliars consumidors d'energia (calderes, cremadors, etc.). La quantia màxima serà del 30% del cost elegible amb un màxim de 300.000 € per projecte.  
f) Criteris de valoració en l'aplicació d'ajudes públiques  
- Característiques del projecte (50 punts).  
· Tipus de combustible substituït.  
· Repercussió per al sector.  
- Qualitat de la documentació presentada (20 punts).  
· Claredat i comprensió de la documentació.  
· Presentació de la documentació exigida en la convocatòria.  
- Característiques del beneficiari (20 punts).  
· Grandària de l'empresa: pime, gran empresa, ajuntament, etc.  
- Adequació a les línies de política energètica de la Generalitat (10 punts).